|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** | **Nr. GND/2025/395** |
|  | **(protokols Nr.12; 64.p)** |

**Par Daukstu pagasta nekustamā īpašuma**

**nosaukuma “Darza-8” likvidēšanu un adreses piešķiršanu**

Pašvaldību likuma 10.panta pirmās daļas 21.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Gulbenes novada pašvaldības domes 2014. gada 27. jūlija sēdes lēmumu “Par pašvaldībai piekritīgajiem zemes gabaliem” (protokols Nr.15, 20.§, 2.p.), Gulbenes novada pašvaldībai, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta piekto daļu, piekrīt nekustamais īpašums ar nosaukumu “Darza-8”, Daukstu pagasts, Gulbenes novads, kadastra numurs 5048 004 0362, sastāvošs no neapbūvētas zemes vienības ar kadastra apzīmējumu 5048 004 0354 0,0802 ha platībā.

Saskaņā ar Gulbenes novada pašvaldības domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (turpmāk – Noteikumi Nr.20) zemes vienība ar kadastra apzīmējumu 5048 004 0354 0,0417 ha platībā atrodas savrupmāju apbūves (DzS) teritorijā, 0,0380 ha platībā atrodas ūdeņu (Ū) teritorijā.

Nekustamā īpašuma valsts kadastra likuma 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.

Saskaņā ar Noteikumiem Nr.20 nekustamā īpašuma ar nosaukumu “Darza-8”, Daukstu pagasts, Gulbenes novads, kadastra numurs 5048 004 0362, sastāvā esošā zemes vienība ar kadastra apzīmējumu 5048 004 0354 0,0802 ha kopplatībā atrodas Gulbenes novada Daukstu pagasta Staru ciemā un piekļuve tai ir nodrošināta no Dārza ielas.

Ministru kabineta noteikumu Nr.455 “Adresācijas noteikumi” (turpmāk – Adresācijas noteikumi) 2.9. un 2.10.apakšpunkts nosaka, ka adresācijas objekts ir dzīvošanai, saimnieciskai, administratīvai vai publiskai darbībai paredzēta ēka, zemes vienība, uz kuras ir atļauts būvēt šo noteikumu 2.8. un 2.9. apakšpunktā minētos objektus.

Adresācijas noteikumu 15.punkts nosaka, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Pilsētu un ciemu teritoriju daļās, kur nav ielu, līdz ielu izbūvei vai, ja brauktuvei noteikts ceļa statuss, apbūvei paredzētajai zemes vienībai un ēkai saglabā vai piešķir nosaukumu kā adreses elementu. Divu mēnešu laikā pēc ielu izveides un nosaukumu piešķiršanas tām pašvaldība pieņem lēmumu par iepriekš piešķirto adrešu maiņu, apbūvei paredzētās zemes vienības vai ēkas nosaukumu aizstājot ar numuru un piesaistot to ielas nosaukumam.

Adresācijas noteikumu 19.1.apakšpunkts nosaka, ka, lai izvairītos no iepriekš piešķirtu numuru atkārtošanās, pašvaldība savā teritorijā, piemērojot vienotu praksi, apbūvei paredzētās zemes vienības vai ēkas numuru papildina ar vienu no šādiem adreses papildelementiem: latviešu alfabēta lielo burtu bez diakritiskām zīmēm; 20.punkts nosaka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Pamatojoties uz Pašvaldību likuma 10.panta pirmās daļas 21.punktu, Gulbenes novada pašvaldības domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa”, Nekustamā īpašuma valsts kadastra likuma 1.panta 14.punktu, Ministru kabineta noteikumu Nr.455 “Adresācijas noteikumi” 2.9., 2.10. un 19.1.apakšpunktu, 15. un 20.punktu, ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. Piešķirt adresi: Dārza iela 8A, Stari, Daukstu pag., Gulbenes nov. zemes vienībai ar kadastra apzīmējumu 5048 004 0354.

2. Likvidēt nekustamā īpašuma ar kadastra numuru 5048 004 0362 nosaukumu “Darza-8”.

3. Par lēmuma izpildi atbildīga Gulbenes novada Centrālās pārvaldes Īpašumu pārraudzības nodaļa.

4. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis